CELEX: 62015CN0563
Language: mt
Date: 2015-11-04 00:00:00
Title: Kawża C-563/15: Rikors ippreżentat fl-4 ta’ Novembru 2015 – Il-Kummissjoni Ewropea vs Ir-Renju ta’ Spanja

18.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/21
            
         Rikors ippreżentat fl-4 ta’ Novembru 2015 – Il-Kummissjoni Ewropea vs Ir-Renju ta’ Spanja
   (Kawża C-563/15)
   (2016/C 016/27)
   Lingwa tal-kawża: l-Ispanjol
   
      Partijiet
   
   
      Rikorrenti: Il-Kummissjoni Ewropea (rappreżentanti: L. Pignataro-Nolin, u E. Sanfrutos Cano, aġenti)
   
      Konvenut: Ir-Renju ta’ Spanja
   
      Talbiet
   
   
               —
            
            
               tikkonstata li, fir-rigward tal-miżbliet ta’: Torremolinos (Málaga); Torrent de S’Estret (Andratx, Mallorca); Hoya de la Yegua de Arriba (Yaiza, Lanzarote); Barranco de Butihondo (Pájara, Fuerteventura); La Laguna-Tiscamanita (Tuineje, Fuerteventura); Lomo Blanco (Antigua, Fuerteventura); Montaña de Amagro (Galdar, Gran Canaria); Franja Costera de Botija (Galdar, Gran Canaria); Cueva Lapa (Galdar, Gran Canaria); La Colmena (Santiago del Teide, Tenerife); Montaña Los Giles (La Laguna, Tenerife); Las Rosas (Güimar, Tenerife); Barranco de Tejina (Guía de Isora, Tenerife); Llano de Ifara (Granadilla de Abona, Tenerife); Barranco del Carmen (Sta. Cruz de la Palma, La Palma); Barranco Jurado (Tijarafe, La Palma); Montaña Negra (Puntagorda, La Palma); Lomo Alto (Fuencaliente, La Palma); Arure/Llano Grande (Valle Gran Rey, La Gomera); El Palmar – Taguluche (Hermigua, La Gomera); Paraje de Juan Barba (Alajeró, La Gomera); El Altito (Valle Gran Rey, La Gomera); Punta Sardina (Agulo, La Gomera); Los Llanillos (La Frontera, El Hierro); Faro de Orchilla (La Frontera, El Hierro); Montaña del Tesoro (Valverde, El Hierro); Arbancón; Galve de Sorbe; Hiendelaencina; Tamajón; El Casar; Cardeñosa (Àvila); Miranda de Ebro (Burgos); Poza de la Sal (Burgos); Acebedo (León); Bustillo del Páramo (León); Cármenes (León); Gradefes (León); Noceda del Bierzo (León); San Millán de los Caballeros (León); Santa María del Páramo (León); Villaornate y Castro (León); Cevico de la Torre (Palencia); Palencia (Palencia); Ahigal de los Aceiteros (Salamanca); Alaraz (Salamanca); Calvarrasa de Abajo (Salamanca); Hinojosa de Duero (Salamanca); Machacón (Salamanca); Palaciosrubios (Salamanca); Peñaranda de Bracamonte (Salamanca); Salmoral (Salamanca); Tordillos (Salamanca); Basardilla (Segovia); Cabezuela (Segovia); Almaraz del Duero (Zamora), Cañizal (Zamora); Casaseca de las Chanas (Zamora); La Serratilla (Abanilla); Las Rellanas (Santomera) u El Labradorcico (Águilas), ir-Renju ta’ Spanja naqas milli jwettaq l-obbligi tiegħu taħt l-Artikoli 13 u 15 tad-Direttiva 2008/98/KE (1) tal-Parlament Ewropew u tal-Kunsill, tad-19 ta’ Novembru 2008, dwar l-iskart u li tħassar ċerti Direttivi;
            
         
               —
            
            
               tikundanna lir-Renju ta’ Spanja għall-ispejjeż.
            
         
      Motivi u argumenti prinċipali
   
   
            
               1.
            
            
               Ksur tal-Artikolu 13 tad-Direttiva 2008/98/KE:
               L-Artikolu 13 tad-Direttiva 2008/98 jipprevedi li l-Istati Membri għandhom jieħdu l-miżuri neċessarji sabiex jiżguraw li l-ġestjoni tal-iskart titwettaq mingħajr ma tiġi pperikolata s-saħħa tal-bniedem u mingħajr ma jitniġġes l-ambjent. L-informazzjoni disponibbli għall-Kummissjoni tikkonferma l-persistenza, fid-data tal-opinjoni motivata komplimentari, ta’ 61 miżbla illegali li kienu għadhom mhux magħluqa jew irriġenerati. Il-konsegwenza tal-eżistenza ta’ din is-sitwazzjoni għal perijodu twil hija neċessarjament degradazzjoni sinjifikattiva tal-ambjent. Għaldaqstant, il-Kummissjoni tikkonkludi li r-Renju ta’ Spanja, fir-rigward ta’ kull waħda minn dawn il-miżbliet, naqas milli jwettaq l-obbligi tiegħu taħt l-Artikolu 13 tad-Direttiva 2008/98/KE.
            
         
            
               2.
            
            
               Ksur tal-Artikolu 15 tad-Direttiva 2008/98/KE:
               L-Artikolu 15(1) tad-Direttiva 2008/98 jobbliga lill-Istati Membri jieħdu l-miżuri neċessarji sabiex jiżguraw li kull produttur oriġinali tal-iskart jew detentur ieħor tal-iskart iwettaq huwa stess it-trattament tiegħu jew iqabbad negozjant, stabbiliment jew kollettur tal-iskkart pubbliku jew privat, konformement mal-Artikoli 4 u 13 ta’ din id-direttiva. L-eżistenza, sa dan il-jum, ta’ 61 miżbla li għadhom mhux magħluqa jew irriġenerati jippermetti li l-Kummissjoni tikkonkludi li l-awtoritajiet Spanjoli ma ħadux il-miżuri kollha rikjesti minn din id-dispożizzjoni, sa fejn, għal perijodu twil ma waqqfux ir-rimi illegali ta’ skart f’dawn il-miżbliet u għaldaqstant ma żgurawx li tali skart jiġi ttrattat konformement mad-dispożizzjonijiet imsemmija iktar 'il fuq.
            
         
      (1)  ĠU L 312, p. 3.